cyanic-selkie/wikianc huggingface dataset:
পরশুরামেশ্বর মন্দির
স্থাপত্য
জগমোহন আয়তাকার এবং দুই সারি আনত ছাদ সংবলিত। জগমোহনের মাপ ভিতর থেকে ২৪.৯৪ ফুট* ১৩.৩৩ ফুট এবং বাইরে থেকে ২৯.৩৩ফুট * ২৮.৫৮ ফুট। পাতাজালি ধরনের জানালাগুলো বর্গাকার এবং আয়তাকার। পাথরে বিভিন্ন নৃত্যশিল্পী এবং সঙ্গীতশিল্পীর ছবি খোদাই করা আছে। দরজা আর জানালাগুলো দিয়ে মন্দিরে আলো প্রবেশ করে। বিমান এবং জগমোহনের সংযোগস্থলটি পূর্ণরূপে নির্মিত নয়, তাই অনেকে মনে করেন একটি অংশ অনেক পরে নির্মিত হয়ে থাকতে পারে। তবে প্রাচীন সময়ে এ সংযুক্তি ভবনের সাথে নির্মিত হওয়া অসম্ভব ছিল না। ভারী প্রস্তরখণ্ড মাটিতে প্রোথিত করে মন্দিরটি বানানো হয়েছে। এই মন্দিরটি ভুবনেশ্বরের মুক্তেশ্বর, লিঙ্গরাজ, রাজারাণী এবং কোনারকের সূর্যমন্দিরের মত উল্লম্ব স্থাপনার প্রাধান্যযুক্ত ‘নাগারা’ ধরনের স্থাপত্যে নির্মিত।
মন্দিরে ষড়ভুজা মহিষমর্দিনী (দুর্গা) দেবীর প্রাচীন ছবি দেখতে পাওয়া যায়। খোদিত চিত্রে দেবীর গায়ে কর্ণকুণ্ডল, মালা এবং কঙ্কণ রয়েছে। দেবীর উপরের বামহাতে অসি এবং উপরের ডানহাতে মহিষের মস্তক চেপে রেখেছেন। মধ্য বামহাতে ত্রিশূল এবং নিচের বামহাতে বাণ রয়েছে। মধ্য ডানহাতে ঢাল আর নিচের ডানহাতে ধনুক। শাক্ত কেন্দ্র হিসেবে পরিচিত বৈতাল মন্দিরে দুর্গার অনুরূপ প্রতিচ্ছবি দেখা যায়। শিবের মন্দির হলেও শাক্তমতের অনেক ছবি মন্দিরের দেয়ালে রয়েছে। এটি ভুবনেশ্বরের প্রথম মন্দির যেখানে দুর্গার সপ্তমাতৃকা র ছবি আছে। সপ্তমাতৃকার ছবিগুলো গণেশ এবং বীরভদ্র এর মাঝে অবস্থিত। গণেশ ব্যতীত অন্যান্য ছবিতে সংশ্লিষ্ট বাহন রয়েছে। আট হাতবিশিষ্ট অর্ধনারীশ্বর, গঙ্গা, যমুনা, বিষ্ণু, ইন্দ্র, সূর্য, যম, ময়ূরসহ কার্তিকেয়, রাবণের কৈলাস উত্তোলন, শিব কর্তৃক রাবণ এর দর্পচূর্ণ, শিবের নটরাজ এবং তাণ্ডবমূর্তি প্রভৃতি মন্দিরের প্রাচীরে অঙ্কিত হয়েছে। অন্যান্য ওড়িশিয় মন্দিরের ন্যায় ভিতরের দেয়ালে কোন কাজ না করে মসৃণ রাখা হয়েছে।  অন্যান্য অংশে বিভিন্ন ফল, ফুল, পাখি এবং প্রাণিদের ছবি আঁকা। বৈতাল দেউল এবং পরশুরামেশ্বর মন্দিরে পাখির পুচ্ছের নকশা বেশি দেখা যায় আর মুক্তেশ্বর মন্দিরে ফুল ও ফুলদানি লক্ষ্য করা যায়। বিমান ও জগমোহন অংশে শিবানুচর বেতালদের ছবি আছে। এছাড়া বিভিন্ন ভঙ্গিতে নাগনাগিনীদের ছবি দেখা যায়। তীর্থযাত্রা, বিমানের বহু ছবির মূল প্রতিপাদ্য বিষয়। বিমানের অন্যান্য ছবির মধ্যে শিকারের ছবি উল্লেখযোগ্য যেমন মৃগ শিকারীর সামনে ছুটে পালিয়ে যাচ্ছে এমন ছবি। জগমোহনের সবচেয়ে বাইরের জানালার ফ্রেমে কিছু ক্রীড়ামত্ত বানরের ছবি আছে। বিমানটি পঞ্চরথ মনে হলেও এটি মূলত ত্রিরথ প্রকৃতির (চূড়ার উপরের প্রস্থচ্ছেদে চৌদিকে তিনটি ভাঁজ)। বিমানের চূড়াটি নিচ থেকে শুরু করে তিনটি খাজ নিয়ে ঘনক আকৃতির পরিবর্তে আয়তাকার ভাবে উপরে এসে মিলেছে।
ধর্মীয় গুরুত্ব
পরশুরামেশ্বর কথাটি বিষ্ণুর অবতার পরশুরামের দেবতা শিবকে নির্দেশ করে। পরশুরামাষ্টমী এই মন্দিরে উদযাপিত সবচেয়ে বড় ধর্মীয় অনুষ্ঠান। আষাঢ় মাসের অষ্টমী তিথিতে অনুষ্ঠিত এই উৎসবে পরশুরামেশ্বর মন্দিরে লিঙ্গরাজের প্রতিকৃতি আনা হয় এবং পূজা করা হয়।
রাজারাণী মন্দির, বৈতাল দেউল সহ পরশুরামেশ্বর মন্দিরে ৭ম ও ৮ম শতকের ‘দেবদাসী’ প্রথা দেখা যায়। দেবদাসী হল আরাধনায় নিয়োজিতা নারী, যারা সম্পূর্ণ জীবন মন্দিরের সেবায় নিজেকে উৎসর্গ করেন এবং সমাজে বিশেষ সম্মান লাভ করেন। তাদের সাধারণত রাজপ্রাসাদে স্থানান্তর করা হত এবং জনসাধারণের কাজের উদ্দেশ্যে নিয়োগ করা হত।
পরশশলা বি. পুনমলাল
প্রথম জীবন
তিনি ১৯২৪ সালে ভারতের কেরালা রাজ্যের তিরুবনন্তপুরম জেলার পরশশলায় কেরাল আইয়ার পরিবারে মহাদেব আইয়ার ও ভগবতী অম্মলের ঘরে জন্মগ্রহণ করেন।
পুনমলাল ছোটবেলায় কর্ণাটিক সংগীত শিখতে শুরু করেন। পুনমলাল প্রথম মহিলা ছাত্র ছিলেন যিনি ১৯৪০ এর দশকের গোড়ার দিকে তিরুবনন্তপুরমের সদ্য প্রতিষ্ঠিত স্বাথির তিরুনাল সংগীত কলেজে ভর্তি হন এবং "গণ বুশনাম" এবং "গণ প্রবীণ" কোর্সে প্রথম স্থান অর্জন করে সেখান থেকে পাস করেন।
পুনমলাল বেশ কয়েকটি কর্ণাটিক মাস্টার গায়কের কাছ থেকে কর্ণাটিক সংগীত শেখেন। শ্রী পাপনাশম শিবন, শ্রী হরিকসানল্লুর মুথিয়াহ ভগবতার এবং শ্রী সেমমুঙ্গী শ্রীনীবাস আইয়ার তার শিক্ষক ছিলেন।
পেশা
পুনমলাল তিরুবন্তপুরমের কটন হিল বালিকা উচ্চ বিদ্যালয়ে সংগীত শিক্ষক হিসেবে যোগদানের মাধ্যমে কর্মজীবন শুরু করেন। পরে তিনি তিরুবনন্তপুরমের স্বাথির তিরুনাল সংগীত কলেজের শিক্ষকতা অনুষদের প্রথম মহিলা সদস্য হন। তিনি ত্রিপুণিতুরায় আরএলভি কলেজ অব মিউজিক অ্যান্ড ফাইন আর্টসের প্রধান প্রথম মহিলা অধ্যক্ষ ছিলেন।
তিনি ইরায়াম্মান থাম্পি এবং মিঃ কেসি কেশব পিল্লাইয়ের সুর সহযোগে গুরুভায়ূর পুরেষা সুপ্রভাতম, ত্রিশিবপুরেসা সুপ্রভাতম, উলসাভা প্রভান্ডম, নবরথ্রী কৃতি এবং মীনাম্বিকা স্টোথ্রামে সংগীত পরিবেশন করেন।
থের্মোপিলাইয়ের যুদ্ধ
থের্মোপিলাইয়ের যুদ্ধ ছিল ৪৮০ খ্রিস্টপূর্বাব্দে উত্তর গ্রীসের থের্মোপিলাই (প্রাচীন গ্রিক ভাষা: Θερμοπύλαι থের্‌মোপ্যুলাই) নামক এক সঙ্কীর্ণ উপকূলীয় পথে গ্রিক ও পারসিকদের মধ্যে সংঘটিত যুদ্ধ। পারস্যের রাজা প্রথম খাশয়র্শ (প্রাচীন পারসিক ভাষা Xšayāršā খ্‌শায়ার্‌শা, আধুনিক ফার্সি ভাষা خَشایارشا بزرگ খ্যাশয়র্‌শ বোজ়োর্গ্‌) ৪৮০-৪৭৯ খ্রিস্টপূর্বাব্দে গ্রিস দখলের যে অভিযান চালান, এটি তারই অন্তর্গত প্রথম বড় যুদ্ধ। যদিও থের্মোপিলাইয়ের যুদ্ধে পারসিকরা জয়লাভ করে, এটি মূলত গ্রিকদের, বিশেষত স্পার্তার সৈন্য ও তাদের রাজা ১ম লেওনিদাসের, বীরত্বের জন্য বেশি পরিচিত।
ম্যারাথনের যুদ্ধের মতো থের্মোপিলাইয়ের যুদ্ধের বিবরণের জন্যও প্রাচীন গ্রিক ইতিহাসবিদ হেরোদোতুসের রচনাই একমাত্র উৎস। খাশয়র্শ ১০ বছর আগে ম্যারাথনের যুদ্ধে পারসিকদের পরাজয়ের প্রতিশোধ চাচ্ছিলেন এবং একই সাথে গ্রিস দখল করে পারস্য সাম্রাজ্য বিস্তারও ছিল তার লক্ষ্য। এমনকি থের্মোপিলাইয়ের যুদ্ধের আগেই তিনি শক্তি প্রদর্শন করে কিংবা কূটনৈতিক প্রক্রিয়ায় গ্রিসের এক বিরাট অংশ দখল করে ফেলেছিলেন। গ্রিসের বাকী জনতা স্পার্তা শহরের নেতৃত্বে থেসালীয় সীমান্ত পরিত্যাগ করে এবং এর পরিবর্তে থের্মোপিলাইয়ের পথে অবরোধ সৃষ্টি করে। পথটির একপাশে ছিল সুউচ্চ পর্বত আর আরেক পাশে সমুদ্র, এবং এটি ছিল উত্তর ও দক্ষিণ গ্রিসের মধ্যে সংযোগ স্থাপনকারী কৌশলগত একটি পথ। পারস্যের নৌবহরের আক্রমণ প্রতিহত করতে গ্রিকদের নৌবহর স্কিয়াথোস ও মূল ভূখণ্ডের মধ্যবর্তী সাগরে টহল দেওয়া শুরু করে।
হেরোদোতুসের দেওয়া পারসিক সৈন্যের সংখ্যা অবিশ্বাস্য। তার মতে পারসিক বাহিনীতে ২৬ লক্ষ সৈন্য ছিল। অন্যদিকে গ্রিকরা ছিল ৬ থেকে ৭ হাজার। গ্রিক ও পারসিকদের মধ্যে তিন দিন যুদ্ধ চলে। কিন্তু পথটি অত্যন্ত সংকীর্ণ হওয়ায় পূর্ণাঙ্গ যুদ্ধ করার মত অবস্থা কোন পক্ষেরই ছিল না। ২য় দিনে গ্রিকদের এক বিশ্বাসঘাতক এফিয়ালতেস খাশ'ইয়রশ'-কে একটি পার্বত্য পথের কথা বলে দেয়, যাতে পারসিকেরা দুই দিক থেকে গ্রিকদের আক্রমণ করতে পারে। ১০ হাজার দক্ষ পারসিক সেনার এক দল রাতের বেলা ঐ পথে রওনা দেয়। যখন গ্রিকদের মূল সেনাদল এর খবর পায়, তখন বেশির ভাগ গ্রিক পলায়ন করে। কিন্তু লেওনিদাসের অধীনে ৩০০ স্পার্তীয়, ৭০০ থেস্পীয় এবং ৪০০ থেবীয় সেনা রয়ে যায়। এরা সবাই পারসিকদের বিরুদ্ধে প্রাণপণে যুদ্ধ করতে থাকে। লেওনিদাস নিহত হন। বাকী গ্রিকরা একটি ছোট পাহাড়ের উপরে পালিয়ে যায়, যেখানে তাদেরকে পারসিকেরা জড়ো করে ও সবাইকে হত্যা করে।
পরাজয় নিশ্চিত জেনেও লেওনিদাস কেন পালিয়ে যাননি তার কারণ এখনও অজানা। সম্ভবত রণকৌশলগত কারণে তিনি এটি করেছিলেন, যাতে পারসিকের যুদ্ধে ব্যস্ত থাকে এবং অন্যান্য গ্রিকেরা সহজে পালিয়ে যেতে পারে। তবে স্পার্তার সেনাদের আত্মসম্মানবোধ ও মৃত্যুর আগ পর্যন্ত যুদ্ধ করে যাবার গৌরবের অভিলাষও এর কারণ হতে পারে।
পারসিকেরা এই যুদ্ধে জয়লাভ করে আথেন্স শহর দখল করে ও ধ্বংস করে দেয়। কিন্তু ঐ বছরই সালামিসের যুদ্ধে গ্রিক নৌবহর পারসিকদের পরাজিত করে এবং গ্রীসে খাশ'ইয়র্‌শ'-এর সাম্রাজ্যবাদী অভিলাষের সমাপ্তি ঘটে।
চৌধুরী আকমল ইবনে ইউসুফ
জন্ম ও পারিবারিক জীবন
ফরিদপুর জেলার বাঙালি জমিদার পরিবারে জন্মগ্রহণ করেন। কামাল ইউসুফের পিতামহ ছিলেন জমিদার চৌধুরী মঈজউদ্দীন বিভাশ । তার পিতা ইউসুফ আলী চৌধুরী (মোহন মিয়া) ব্রিটিশ শাসনামলে একজন বিশিষ্ট মুসলিম লীগ নেতা এবং পাকিস্তান মুক্তিযুদ্ধের সময় পাকিস্তানকে সমর্থন করেছিলেন। তার চাচা চৌধুরী আবদুল্লাহ জহিরউদ্দীন (লাল মিয়া) রাষ্ট্রপতি আইয়ুব খানের সরকারে মন্ত্রিসভায় ছিলেন এবং অন্য চাচা এনায়েত হোসেন চৌধুরী পাকিস্তানের জাতীয় পরিষদের সদস্য ছিলেন। তার ভাই চৌধুরী কামাল ইবনে ইউসুফ একজন বাংলাদেশী রাজনীতিবিদ, সাবেক মন্ত্রী ও বাংলাদেশ জাতীয়তাবাদী দল নেতা।
মৃত্যু
চৌধুরী আকমল ইবনে ইউসুফ ১৮ ডিসেম্বর, ২০২১ সালে বনানীর নিজ বাসভবনে মৃত্যুবরণ করেন।
গোরক্ষপুর বিভাগ
গোরখপুর বিভাগ (गोरखपुर प्रमंडल) হল উত্তর ভারতের উত্তরপ্রদেশ রাজ্যের একটি প্রশাসনিক বিভাগ। এই বিভাগের সদর শহর হল গোরখপুর। ২০০৫ সালের পরিস্থিতি অনুসারে, এই বিভাগ চারটি জেলায় বিভক্ত। এই জেলাগুলি হল গোরখপুর, কুশীনগর, দেওরিয়া ও মহারাজগঞ্জ।
বোরো ভাষাসমূহ
বোরো ভাষাসমূহ হল উত্তর-পূর্ব ভারতে কথিত চীন-তিব্বতি ভাষার একটি দল। এগুলো হলো:
বর্মণ ভাষা হল সম্প্রতি আবিষ্কৃত একটি বোরোইক ভাষা যা বর্মণ কাচারিদের দ্বারা বলা হয়।
এথনোলগ (২১ তম সংস্করণ) কোকবোরোক ভাষা ক্লাস্টারের মধ্যে পৃথক ভাষা হিসাবে রিয়াং এবং উসোই অন্তর্ভুক্ত করে।
জ্যাকসন (২০১৭:১১২) বোরো ভাষা হিসেবে ব্রু (রিয়াং নামেও পরিচিত) অন্তর্ভুক্ত।
জাবির (দ্ব্যর্থতা নিরসন)
জাবির বা জাবের (جابر) একটি আরবি নাম। এটি প্রধানত মুহাম্মাদের কতিপয় সাহাবি এবং উল্লেখযোগ্য মুসলিমদের নাম।
সমকামিতা দেখা যাওয়া স্তন্যপায়ী প্রাণীদের তালিকা
যৌন আচরণ, courtship, affection, pair bonding, অথবা parenting এর মতই স্তন্যপায়ী প্রাণীতে সমকামিতা দেখা যায়।
প্রাণীর যৌন আচরণ বিভিন্ন রকম হতে পারে, এমনকি একই প্রজাতির বিভিন্ন প্রাণীর যৌন আচরণ বিভিন্ন রকম হয়, যা এখনো পুরোপুরি বুঝা যায় নি বেগেমিহলের গবেষণা প্রমাণ করে, সমকামিতা মানেই একই প্রজাতির নিজ লিঙ্গের প্রাণীর মধ্যে সঙ্গম হবে, কথাটি ভুল।  ১৯৯৯ সালের হিসাব অনুসারে, পাঁচশ এর চেয়েও অধিক প্রজাতির (primates থেকে gut worms)  মধ্যে সমকামিতা দেখা গেছে। প্রাণীজগতে যে সমকামিতা দেখা যায়, তা স্বাভাবিকভাবে বিতর্কের সিড়ি পার করতে পারে নি। কারণ প্রাণীর মধ্যে সমকামিতা দেখা যায়, এর মাধ্যমে এটা প্রমাণ করা যায়, মানুষের মাঝে যে সমকামিতা দেখা যায়, তা স্বাভাবিক। কিন্তু অনেকে (ধর্মতত্ববিদ, ধর্মপ্রাণ সাধারণ মানুষ) এই বিষয়টি মানতে নারাজ,  তাদের মতে প্রাণীজগতে সমকামিতা দেখা যাক বা না যাক, তাতে মানবসমাজের নৈতিকতায় কোনো প্রভাব পরা উচিত নয়। কারণ পশুর আচরণ থেকে নৈতিকতা খুজতে যাওয়া বা সেখান থেকে নৈতিকতার নতুন সংজ্ঞা শিখা অর্থহীন।  অন্যদিকে সমাজের উদারপন্থী এবং গে ব্যক্তিরা বিশ্বাস করেন, সমকামিতা প্রাকৃতিক এবং একারণেই জীবের মধ্যে সমকামিতার অস্তিত্ব খুজে পাওয়াটা বিষ্ময়কর নয়। জীবজন্তুর আচার-আচরণ দেখেই বুঝা যায় তারা সবচেয়ে বেশি কী পছন্দ করে। এই আচরণসমূহকে বিভিন্ন সময়ে বিভিন্ন ভাবে সংজ্ঞায়িত করা হয়েছে।    যদিও অন্যান্য জীবের ক্ষেত্রে সমকামিতার সঠিক অর্থ হল: জীবজন্তু "সমকামী আচরণ প্রদর্শন করবে", কিন্তু বর্তমানে জীবজন্তুর ক্ষেত্রে সমকামিতার অর্থের পরিধি আরো বিস্তৃত। প্রাণী যাদের মধ্যে সমকামিতা দেখা যায়, তাদের সকল যৌন আচরণকে(যেমন: copulation, genital উদ্দীপনা, mating games) বর্তমানে সমকামিতা দিয়ে বুঝানো হয়।
মির্জাপুর ইউনিয়ন, শৈলকুপা
মির্জাপুর ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ।  এটি ৩৬.২৬ কিমি২ (১৪.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৪৫১ জন। ইউনিয়নটিতে মোট গ্রামের সংখ্যা ২৭টি ও মৌজার সংখ্যা ১৫টি।
ঝোল
ঝোল বাংলাদেশের ও ভারতের রন্ধনশৈলীর অন্তর্গত এক প্রকার জলবহুল ব্যাঞ্জন। ঝোল নিরামিষ ও আমিষ দুই প্রকারই হয়। নিরামিষের মধ্যে আলু সহ বা আলু ছাড়া এক বা একাধিক সব্জি, সোয়াবিন বা পনিরের ঝোল হয়। আমিষের মধ্যে মাছ, মাংস, চিংড়ি, কাঁকড়া বা গুগলির ঝোল হয়। মাছের ঝোলে সব্জি ব্যবহার করার চল আছে। সরষের তেলে তেজপাতা, লঙ্কা ও ফোড়ন দিয়ে নুন হলুদ মাখানো ঝোলের উপকরণকে কষে তারপর নুন হলুদসহ জলে সিদ্ধ করে ঝোল রান্না করা হয়। এটি সাধারণত ভাত বা রুটির সঙ্গে ডালের পর খাওয়া হয়।
নামকরণ ও ইতিহাস
ঝোল শব্দটির উৎপত্তি 'ঝোর' থেকে যা এসেছে 'ঝর' ধাতু থেকে। জলের মত যা ঝরে পড়ে তাই ঝোল। মৈথিলি ও হিন্দি ভাষায় এই ব্যঞ্জনকে বলা হয় ঝোর। কৃত্তিবাস ওঝা রচিত রামায়ণ, চৈতন্যচরিতামৃত ও ধর্মমঙ্গলে ঝোলের উল্লেখ আছে। কৃত্তিবাসী রামায়ণে সীতা ভাজার পর ঝোল পরিবেশন করেছেন।
ডুরান্ড কাপ
ডুরান্ড কাপ ১৮৮৮ খ্রিস্টাব্দ থেকে সংঘটিত একটি ফুটবল প্রতিযোগিতা। এটি সিমলাতে প্রথম অনুষ্ঠিত হয়েছিল। এটি এশিয়ার সবচেয়ে পুরোনো ফুটবল প্রতিযোগিতা ও বিশ্বের তৃতীয় পুরোনো ও সচল প্রতিযোগিতা।
ব্রিটিশ আধিকারিক স্যার মর্টিমার ডুরান্ড এর নামানুসারে এই প্রতিযোগিতার নাম। স্বাধীনতা লাভের পরে ভারতীয় সেনাবাহিনীএর দলগুলি প্রতিবছর অংশ নিচ্ছে।
ফরম্যাট
এই প্রতিযোগিতায় দুটি রাউন্ডে খেলা হয়:- গ্রুপ পর্ব ও নক-আউট পর্ব।
১৬টি দলকে চারটে গ্রুপে বিভাজিত করা হয়। প্রতিটি গ্রুপে চারটি দল থাকে। প্রতিটি গ্রুপের শীর্ষস্থানীয় একটি বা দুটি দল নক-আউট পর্বে অংশগ্রহণের যোগ্যতার্জন করে।
ট্রফি
জয়ী দল তিনটি ট্রফি লাভ করে:-
ফলাফল
নীচে ফলাফল তালিকাভুক্ত করা হল:-
গোলাম মোস্তফা ভাট
গোলাম মোস্তফা ভাট (ग़ुलाम मुस्तफ़ा भट) জম্মু ও কাশ্মীর ন্যাশনাল কনফারেন্স সিনিয়র নেতা এবং শ্রীনগর পৌর কর্পোরেশনের মেয়র ছিলেন। তিনি দুই বছরের জন্য এসএমসির মেয়র ছিলেন এবং জম্মু ও কাশ্মীর রাজ্য সরকারের ডেপুটি অ্যাডভোকেট জেনারেল হিসাবে নিযুক্ত হয়েছিলেন।
২০০৫ সালে ৫০ বছর বয়সে তিনি শের-ই-কাশ্মীর ইনস্টিটিউট অব মেডিকেল সায়েন্সে মারা যান।
বক্তারপুর ইউনিয়ন
বক্তারপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
দেখা (২০০১)
দেখা ২০০১ সালে মুক্তিপ্রাপ্ত গৌতম ঘোষ পরিচালিত একটি বাংলা পূর্ণদৈর্ঘ্য চলচ্চিত্র। এটি গৌতমের নবম পূর্ণদৈর্ঘ্য চলচ্চিত্র; এটি ব্যবসায়িক সফলতা লাভ করে। । ভারতের ৪৮তম জাতীয় চলচ্চিত্র পুরস্কারে সেরা বাংলা পূর্ণদৈর্ঘ্য ছায়াছবির খেতাব অর্জন করে এই চলচ্চিত্র; প্রধান চরিত্রে অভিনয় করা সৌমিত্র চট্টোপাধ্যায় বিশেষ জুরি পুরস্কার অর্জন করেন।
বৈরান নদী
বৈরান নদী বাংলাদেশের উত্তর-কেন্দ্রীয় অঞ্চলের টাঙ্গাইল জেলার একটি নদী। নদীটির দৈর্ঘ্য ৩৬ কিলোমিটার, গড় প্রস্থ ৪৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পুরনো বৈরান নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৮। নদীর গভীরতা ৫.৫ মিটার। নদীটির অববাহিকার আয়তন ১৫০ বর্গ কিমি।
আজারবাইজানী ফুটবল অ্যাসোসিয়েশন
আজারবাইজানী ফুটবল অ্যাসোসিয়েশন (Azərbaycan Futbol Federasiyaları Assosiasiyası, AFFA, Association of Football Federations of Azerbaijan; এছাড়াও সংক্ষেপে এএফএফএ নামে পরিচিত) হচ্ছে আজারবাইজানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আজারবাইজানের রাজধানী বাকুতে অবস্থিত।
এই সংস্থাটি আজারবাইজানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আজারবাইজান প্রিমিয়ার লীগ, আজারবাইজান কাপ এবং আজারবাইজান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আজারবাইজানী ফুটবল অ্যাসোসিয়েশনের সভাপতির দায়িত্ব পালন করছেন রভনাগ আব্দুলায়েভ এবং সাধারণ সম্পাদকের দায়িত্ব পালন করছেন এলখান মাম্মদভ।
ইতিহাস
আজারবাইজান ইউএসএসআর থেকে স্বাধীনতা অর্জনের পর, ১৯৯২ সালের ২৬শে মার্চ তারিখে এএফএএ গঠিত হয়েছিল। ২০০৯ সালের ২৩শে ফেব্রুয়ারি, উয়েফারর সহ-সভাপতি সেনেস এরজিকের সাথে এএফএএফ আজারবাইজান ফুটবল একাডেমি উন্মোচন করেছিল।
২০১০ সালে, সমিতিটি একটি নতুন লোগো উন্মোচন করেছিল। ২০১২ সালে ফেডারেশন একটি নির্বাচন আয়োজন করে, যেখানে রভনাগ আব্দুল্লায়েভ একমাত্র প্রার্থী হওয়ায় বিধানসভা বিতর্কিত হয়েছিল।
রিলি ইভান্স
রিলি ইভান্স (জন্ম: ৩ জুন ১৯৮৬ - ২৮ মার্চ ২০১৯) একজন মার্কিন পর্নোগ্রাফিক অভিনেত্রী এবং গ্ল্যামার মডেল ছিলেন।
প্রথম আগা খান
আগা খান (১৮০৪-১৮৮১), প্রকৃত নাম হাসান আলি শাহ‌, ১৮৪০ সাল পর্যন্ত ইরানের কির্মান প্রদেশের গভর্নর ছিলেন এবং নাজিরি ইসমাইলী তরিকার ৪৬তম ইমাম ছিলেন। যিনি ইরানের পরে ভারত উপমহাদেশেরও একজন মুসলিম নেতা।
অনেকে মনে করে তিনি ইসলামের নবী মুহাম্মদ-এর বংশধর। ১৮৪০ সালে তিনি ইরানের ক্ষমতা দখলের চেষ্টা করেন, কিন্তু ব্যর্থ হয়ে ভারতে পালিয়ে যান। এখানে তিনি ব্রিটিশ সরকারকে ভারতের সীমান্তে অবস্থিত গোত্রগুলিকে নিয়ন্ত্রণে সাহায্য করেন। পরবর্তীতে আগা খান ভারত, পাকিস্তান, আফ্রিকা ও সিরিয়াতে ইসমাইলীদের নেতায় পরিণত হন।
সোডিয়াম আয়োডাইড
সোডিয়াম আয়োডাইড একটি অজৈব যৌগ যার রাসায়নিক সংকেত NaI। এটি সোডিয়াম ধাতু এবং আয়োডিনে র রাসায়নিক বিক্রিয়া থেকে গঠিত একটি আয়নিক লবণ। সাধারণ অবস্থায় এটি একটি সাদা এবং জল দ্রবণীয় কঠিন পদার্থ। এর কেলাস জালিকা ১:১ অনুপাতে সোডিয়াম আয়ন এবং আয়োডাইড আয়ন এর মিশ্রণ নিয়ে গঠিত। সোডিয়াম আয়োডাইড মূলতঃ পুষ্টির পরিপূরক হিসাবে এবং জৈব রসায়নে ব্যবহৃত হয়। সোডিয়াম হাইড্রক্সাইডে র সাথে হাইড্রোআয়ডিক অ্যাসিডের বিক্রিয়া ঘটিয়ে শিল্প পদ্ধতিতে সোডিয়াম আয়োডাইডের লবণ তৈরি করা হয়। এটি একটি ক্যাওট্রপিক ( chaotropic ) লবণ। অর্থাৎ এর অণু জলে থাকলে জলের হাইড্রোজেন বন্ধনীকে এলোমেলো করে দিতে পারে।
আলেক্সান্দ্রা স্তান
আলেক্সান্দ্রা স্তান একজন রোমানীয় সঙ্গীত শিল্পী এবং সঙ্গীত লেখক। তিনি ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই গানের প্রতি আগ্রহ দেখে তিনি গান গাওয়া শুরু করেন। এজন্য একের পর এক বের করেন আনলকড, সাক্সবীটস ইত্যাদি অ্যালবাম। তিনি গায়ক হিসেবে অনেক সাফল্য অর্জন করেছেন। তার সাফল্যের ফলসরূপ তিনি জাপান গোল্ড ডিস্ক অ্যাওয়ার্ড, এমটিভি ইউরোপ মিউজিক অ্যাওয়ার্ড, রোমানিয়ান মিউজিক অ্যাওয়ার্ড ইত্যাদি পুরস্কার লাভ করেছেন।
সোডিয়াম আয়োডাইড
খাদ্য সম্পূরক
সোডিয়াম আয়োডাইড এবং পটাসিয়াম আয়োডাইড লবণ সাধারণত আয়োডিনের ঘাটতি চিকিৎসা এবং প্রতিরোধ করতে ব্যবহৃত হয়। আয়োডিনযুক্ত খাদ্য লবণের মধ্যে ১০ পিপিএম আয়োডাইড থাকে।
আলেক্সান্দ্রা স্তান
জীবন এবং কর্মজীবন
আলেক্সান্দ্রা স্তান ১০ জুন ১৯৮৯ রোমানিয়াতে জন্মগ্রহণ করেন। ছোটবেলা থেকেই তিনি গানের প্রতি আগ্রহ প্রকাশ করেন ও গান গাওয়া শুরু করেন। তিনি সর্বপ্রথম গান গাওয়ার জন্য নিমন্ত্রণ পান একটি টেলিভিশন চ্যানেলে যখন তিনি ১৫ বছর বয়সের ছিলেন। পরবর্তিতে তিনি মামাইয়া মিউজিক ফেস্টিবলের মতো বিভিন্ন সঙ্গীত বিষয়ক বিভিন্ন অনুষ্ঠান এবং প্রতিযোগিতায় অংশগ্রহণ করতে থাকেন। এরই ধারাবাহিকতায় তিনি বেশ কয়েকটি অ্যালবাম তৈরি করেন যার বেশীরভাগই বেশ আলোড়ন সৃষ্টি করে। তার কাজের জন্য তিনি অনেক পুরস্কারও লাভ করেন।
সোডিয়াম আয়োডাইড
জৈব সংশ্লেষ
অ্যালকাইল ক্লোরাইডকে অ্যালকাইল আয়োডাইডে রূপান্তর করতে সোডিয়াম আয়োডাইড ব্যবহৃত হয়। এই পদ্ধতিটি ফিনকেলস্টাইন বিক্রিয়া ( Finkelstein reaction ) নামে পরিচিত। অ্যাসিটোনে সোডিয়াম ক্লোরাইডের অদ্রবণীয়তা ধর্মটির উপর নির্ভর করে বিক্রিয়াটি এগিয়ে যায়।
R–Cl + NaI → R–I + NaCl বাম|থাম্ব|254x254পিক্সেল|দুই-দেয়ালবিশিষ্ট কার্বন ন্যানোটিউবগুলির অভ্যন্তরে এক-পরমাণুক সোডিয়াম আয়োডাইডের শৃঙ্খল।.
রেডিওফার্মাসিউটিক্যাল
সোডিয়ামের কিছু তেজস্ক্রিয় আয়োডাইড লবণ এর মধ্যে Na125I এবং Na131I, ওষুধ হিসেবে রেডিওফার্মাসিউটিক্যালে যেমন থাইরয়েড ক্যান্সার এবং হাইপারথাইরয়েডিজমের চিকিৎসায় ব্যবহার রয়েছে।
দ্রাব্যতা তথ্য
সোডিয়াম ক্লোরাইড বা এমনকি ব্রোমাইডের মতো সোডিয়াম আয়োডাইডেরও কিছু জৈব দ্রাবকে উচ্চ দ্রব্যতা দেখা যায়।
স্থায়িত্ব
আয়োডাইড (সোডিয়াম আয়োডাইড সহ) বায়ুর অক্সিজেন দ্বারা অল্প মাত্রায় জারিত হয়ে সনাক্তকরণযোগ্য আণবিক আয়োডিন (I2) গঠন করতে পারে। এই আণবিক আয়োডিন এবং আয়োডাইড আয়ন জটিল ট্রাইআয়োডাইড যৌগ গঠন করে, যার বর্ণ হলুদ  হয়। জল জারণ প্রক্রিয়াকে ত্বরান্বিত করে, এবং আলোকের উপস্থিতিতে আয়োডাইড জারিত হয়ে আয়োডিন কে মুক্ত করতে পারে, তাই স্থায়িত্ব বাড়ানোর জন্য সোডিয়াম আয়োডাইড লবণ সব সময় অন্ধকার, কম তাপমাত্রা, কম আর্দ্রতার অবস্থার মধ্যে সংরক্ষণ করা উচিত।
টোপাপানা
টোপাপানা আরাচি (Araceae) পরিবারের কচু জাতীয় একটি জলজ উদ্ভিদ। এর বৈজ্ঞানিক নাম: Pistia stratiotes; ইংরেজি নাম: water cabbage, water lettuce, Nile cabbage, বা shellflower। এই উদ্ভিদটির প্রকৃত উৎপত্তিস্থল সম্পর্কে নিশ্চিত হওয়া যায়নি, তবে আফ্রিকার ভিক্টোরিয়া লেকের কাছে নীল নদ থেকে এটি প্রথম আবিষ্কার হয়েছিল বলে অনুমান করা হয়। এটি বর্তমানে প্রাকৃতিকভাবে বা মানুষের মাধ্যমে প্রায় সমস্ত গ্রীষ্মমন্ডলীয় এবং উপ গ্রীষ্মমণ্ডলীয় স্বাদুপানিতে ছড়িয়ে পড়েছে এবং আক্রমণাত্মক প্রজাতির পাশাপাশি এটি মশার প্রজননের আবাস হিসাবে বিবেচিত হয়।
বর্ণনা
এটি ঘন, নরম পাতা সহ একটি বহুবর্ষজীবী মনোকোটাইলেডন যা একটি গোলাপ সাদৃশ্য তৈরি করে। এটি পানির উপরিভাগে ভেসে বেড়ায়, এর মূলগুলি ভাসমান পাতার নীচে নিমজ্জিত থাকে। এর পাতাগুলো ১৪ সেমি পর্যন্ত লম্বা হতে পারে এবং কোনও কাণ্ড থাকে না। এগুলো হালকা সবুজ, সমান্তরাল শিরা, তরঙ্গায়িত মার্জিনযুক্ত এবং ছোট চুলের সাথে আবৃত থাকে যা ঝুড়ির মতো কাঠামো তৈরি করে যা বায়ু বুদবুদগুলিকে ফাঁদে ফেলে, উদ্ভিদের উচ্ছ্বাস বাড়ায়।
বিস্তার
টোপাপানা বিশ্বের সবচেয়ে দ্রুত উত্পাদনশীল মিঠা পানির জলজ উদ্ভিদের মধ্যে একটি এবং আক্রমণাত্মক প্রজাতি হিসাবে বিবেচিত হয়। উচ্চ পুষ্টিমানযুক্ত পানিতে, বিশেষত যেগুলিতে রাসায়নিক সার নিষ্কাশিত হয় বা আবর্জনা থাকা নালা নর্দমার দূষিত পানিতে প্রায়শই টোপাপানার অধিক বৃদ্ধি পরিলক্ষিত হয়।
টোপাপানা ছড়িয়ে পড়লে পানিতে সূর্যের আলো পড়তে পারে না ফলে পানিতে অক্সিজেনের পরিমাণ কমে গিয়ে মাছ মারা যায়।
জয়েন্ট টাইফুন ওয়ার্নিং সেন্টার
জয়েন্ট টাইফুন ওয়ার্নিং সেন্টার (বা JTWC; বাংলা: যৌথ ঘূর্ণিঝড় সতর্কতা কেন্দ্র) হচ্ছে পার্ল হারবার, হাওয়াইয়ে যুক্তরাষ্ট্রের নৌবাহিনী ও বিমান বাহিনীর একটি যৌথ কমান্ড। জিটিডব্লিউসি উত্তর-পশ্চিম প্রশান্ত মহাসাগর, দক্ষিণ প্রশান্ত মহাসাগর এবং ভারত মহাসাগরে মার্কিন প্রতিরক্ষা দপ্তর এবং অন্যান্য মার্কিন সরকারী সংস্থাগুলোর সমস্ত শাখার জন্য ক্রান্তীয় ঘূর্ণিঝড়ের সতর্কতা জারি করার দায়িত্ব পালন করে থাকে। তাদের সতর্কতাগুলো প্রাথমিকভাবে সামরিক জাহাজ এবং বিমানের পাশাপাশি বিশ্বের অন্যান্য দেশের সাথে যৌথভাবে পরিচালিত সামরিক স্থাপনাগুলোর সুরক্ষার উদ্দেশ্যেও করা হয়ে থাকে।
এটির যুক্তরাষ্ট্র নৌবাহিনীর উপাদানগুলো নৌবহরসংক্রান্ত আবহাওয়াবিদ্যা ও সমুদ্রবিজ্ঞানের কমান্ডের সাথে সম্পৃক্ত।
ইতিহাস
ডান|থাম্ব|253x253পিক্সেল| কোবরা ঘূর্ণিঝড়ের রাডার চিত্র জয়েন্ট টাইফুন ওয়ার্নিং সেন্টার (জিটিডব্লিউসি) এর সূচনা কার্যক্রম ১৯৪৫ থেকে পাওয়া যায়; যখন ১৯৪৪ খ্রিস্টাব্দের ডিসেম্বরে কোবরা এবং ১৯৪৫ খ্রিস্টাব্দের জুনে কনি ঘূর্ণিঝড় আঘাত করে, যেটি মানুষ ও জাহাজের উল্লেখযোগ্য ক্ষতি করেছিল। এই দুটির পাশাপাশি আরো একাধিক ঘূর্ণিঝড়ের পরে গুয়াম দ্বীপে নৌবাহিনীর আবহাওয়া কেন্দ্র বা ঘূর্ণিঝড়ের আভাসকেন্দ্র প্রতিষ্ঠিত হয়েছিল। সেসময়ে তিনটি নৌবাহিনী এবং দুটি বিমান বাহিনীর একটি ইউনিটের কেন্দ্রটি প্রশান্ত মহাসাগরীয় অঞ্চলে গ্রীষ্মমন্ডলীয় ঘূর্ণিঝড় নির্ণয় এবং সতর্কতার জন্য দায়িত্ব পালন করত। পরবর্তী কয়েক বছর ধরে কেন্দ্রগুলোর মধ্যে গ্রীষ্মমন্ডলীয় সতর্কতাগুলোর সমন্বয় বিভিন্ন যোগাযোগ সমস্যার কারণে কখনও কখনও কঠিন বা অসম্ভব ছিল। ১৯৫৮ সালে, মার্কিন যুক্তরাষ্ট্রের প্রতিরক্ষার আবহাওয়া পরিষেবা বিভাগ এবং জাতীয় আবহাওয়া ব্যুরো প্রশান্ত মহাসাগর কমান্ডে যৌথ আবহাওয়া কমিটি গঠন করে এবং ঘূর্ণিঝড় বিশ্লেষণ এবং পূর্বাভাসের জন্য একটি যৌথ নৌবাহিনী এবং বিমান বাহিনী কেন্দ্র গঠনের প্রস্তাব দেয়। পরবর্তীকালে সমস্যাটি গবেষণা করার জন্য একটি কমিটি গঠন করা হয় যা ১৯৫৯ সালের জানুয়ারিতে একটি প্রতিবেদন জমা দেয়, যা কেন্দ্রটি স্থাপনের সুপারিশ করছিল। প্রতিবেদন এবং মার্চ ১৯৫৯ সালের বার্ষিক গ্রীষ্মমন্ডলীয় ঘূর্ণিঝড় সম্মেলনে উপনীত সিদ্ধান্তের উপর ভিত্তি করে, যৌথ আবহাওয়া কমিটি আনুষ্ঠানিকভাবে, কমান্ডার ইন চিফ, যুক্তরাষ্ট্রের প্যাসিফিক কমান্ড (CINCPAC)-কে একটি যৌথ ঘূর্ণিঝড় সতর্কীকরণ কেন্দ্র স্থাপনের জন্য আহ্বান জানায়। CINCPAC পরবর্তীকালে জয়েন্ট চিফ অফ স্টাফের কাছে আবেদন করে, যিনি  নৌবাহিনীর আবহাওয়া কেন্দ্রের কমান্ডারের অধীনে পহেলা মে, ১৯৫৯ থেকে কেন্দ্রটি স্থাপনের কার্যকরী অনুমতি দিয়েছিলেন।
কর্মকতা ও কার্যক্রম
কেন্দ্রটি প্রায় ৩৭জন মার্কিন বিমান বাহিনী এবং নৌবাহিনীর কর্মী দ্বারা পরিচালিত হয়। জিটিডব্লিউসি তার কার্য সফল করতে বেশ কয়েকটি স্যাটেলাইট সিস্টেম এবং সেন্সর, রাডার, পৃষ্ঠ এবং উপরের স্তরের সিনপটিক ডাটার পাশাপাশি বায়ুমণ্ডলীয় মডেল ব্যবহার করে।
লুইস ইসলাস
লুইস আলবের্তো ইসলাস রানিয়েরি (জন্ম ২২ ডিসেম্বর ১৯৬৫, বুয়েনোস আইরেস, আর্জেন্টিনা) একজন আর্জেন্টিনীয় প্রাক্তন ফুটবল গোলরক্ষক। তিনি আর্জেন্টিনা জাতীয় দল, ইন্দিপেন্দেনিয়েন্ত, এস্তুদিয়ান্তেস দে লা প্লাতা এবং লিওনের হয়ে খেলেছেন।
ক্লাব
ইসলাস ১৯৮০ এর দশকের গোড়ার দিকে চাকারিতা জুনিয়র্সের গোলরক্ষক হিসেবে তার কর্মজীবন শুরু করেন। তিনি তার দক্ষতা এবং স্বভাবের কারণে তার ডাকনাম এল লোকো (পাগলাটে) অর্জন করেছিলেন।
১৯৮২ সালের শেষের দিকে ইসলাসকে এস্তুদিয়ান্তেসে স্থানান্তরিত করা হয়। ১৯৮৩ সালে ন্যাশনাল চ্যাম্পিয়নশিপ শিরোপা বিজয়ী দলে তিনি পর্যায়ক্রমে কার্লোস বার্টেরোর সাথে ছিলেন।
১৯৮৬ সালে তিনি ইন্দিপেনদেনিয়েন্তে স্থানান্তরিত হন এবং সেখানে দুই বছর খেলেন। এরপর ১৯৮৮ সালে তিনি আতলেতিকো মাদ্রিদে যান কিন্তু একটি ম্যাচও খেলেননি এবং সিডি লগ্রোনেসের কাছে ধারে চলে যান। ১৯৯০ সালে তিনি ইন্দিপেনদেনিয়েন্তে ফিরে আসেন এবং দলকে ১৯৯৪ সালে ক্লসুরা এবং দুটি আন্তর্জাতিক শিরোপা জিততে সহায়তা করেন।
২০০৩ সালে ইন্দিপেনদেনিয়েন্তের হয়ে ২৪১টি ম্যাচ খেলার পর তিনি অবসর নেন।
আন্তর্জাতিক
ইসলাস ১৯৮৩ সালের ফিফা বিশ্ব যুব চ্যাম্পিয়নশিপে রানার-আপ হওয়া আর্জেন্টিনার যুব ফুটবল দলের অংশ ছিলেন।
১৯৮৬ সালের বিশ্বকাপ ফুটবলের সময় বিকল্প গোলরক্ষক ছিলেন ইসলাস, যে বিশ্বকাপটি আর্জেন্টিনা জিতেছিল। তিনি এরপরও নেরি পুম্পিদোর বিকল্প খেলোয়াড় ছিলেন বলে ক্ষুব্ধ হয়ে ১৯৯০ সালের বিশ্বকাপের ঠিক আগে জাতীয় দল থেকে পদত্যাগ করেন। কাপ চলাকালীন দ্বিতীয় ম্যাচে পুম্পিদো আহত হন, তাই তৃতীয় গোলরক্ষক সের্হিও গোয়কোচেয়াকে এগিয়ে রাখা হয় এবং টুর্নামেন্টের সেরা গোলরক্ষক নির্বাচিত করা হয়। কাপের পর নতুন কোচ আলফিও বাসিলের অধীনে ইসলাস জাতীয় দলে ফিরে আসেন। যেহেতু ১৯৯৪ সালের বিশ্বকাপ বাছাইপর্বের সময় গোয়কোচেয়ার কিছু ম্যাচে দুর্বলতা ছিল, তাই ১৯৯৪ সালের বিশ্বকাপের সময় ইসলাস আর্জেন্টিনার গোলরক্ষক ছিলেন।
পরিচালনা কর্মজীবন
বলিভিয়ায় কিছু সময় কাজ করার পর ইসলাস নভেম্বর ২০০৬ থেকে মে ২০০৭ পর্যন্ত আর্জেন্টিনীয় ক্লাব আলমাগ্রোর পরিচালনা করেন। এরপর ইসলাস অরোরা পরিচালনার জন্য বলিভিয়ায় ফিরে আসেন। কিন্তু সেপ্টেম্বর ২০০৭ সালে পদত্যাগ করেন।
সেবাস্টিয়ান বোরনাউ
সেবাস্টিয়ান বোরনাউ (Sebastiaan Bornauw; জন্ম: ২২ মার্চ ১৯৯৩) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।
২০১৪ সালে, বোরনাউ বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
প্রারম্ভিক জীবন
সেবাস্টিয়ান বোরনাউ ১৯৯৩ সালের ২২শে মার্চ তারিখে বেলজিয়ামের ভেমেলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
বোরনাউ বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৪ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৪৪ ম্যাচে অংশগ্রহণ করে ৩টি গোল করেছেন।
২০২০ সালের ৮ই অক্টোবর তারিখে, ২৭ বছর, ৬ মাস ও ১৬ দিন বয়সে, ডান পায়ে ফুটবল খেলায় পারদর্শী বোরনাউ কোত দিভোয়ারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৭৮তম মিনিটে রক্ষণভাগের খেলোয়াড় জিনিয়ো ভানহোসডেনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে বোরনাউ সর্বমোট ২ ম্যাচে অংশগ্রহণ করেছেন।
এম ভাস্করণ
এম ভাস্করণ (মৃত্যু: ২১ অক্টোবর, ২০২০) একজন ভারতীয় রাজনীতিবিদ, যিনি ভারতের কমিউনিস্ট পার্টি (মার্কসবাদী) দলের অন্তর্ভুক্ত ছিলেন। তিনি কালিকটের মেয়র এবং সিপিআই (এম) এর কালিকট জেলা কমিটির সদস্য ছিলেন। তিনি কালিকটের একটি ছোট্ট গ্রাম কারপরম্বর অধিবাসী ছিলেন।
ইন ড্যালেস
ক্যাথারিনা ইসাবেলা "ইন" ড্যালেস (১৮ অক্টোবর ১৯৩১- ১০ জানুয়ারী ১৯৯৪) ছিলেন নেদারল্যান্ডস লেবার পার্টির (পিভিডিএ) একজন রাজনীতিবিদ এবং সমাজকর্মী।
তিনি ১৯৫৩ সালের ফেব্রুয়ারি থেকে ১৯৭৭ সালের সেপ্টেম্বর পর্যন্ত সমাজকর্মী হিসাবে এবং ১৯৭৭ সালের সেপ্টেম্বর থেকে ১৯৮১ সালের সেপ্টেম্বর পর্যন্ত রটার্ডাম পৌরসভার বেসামরিক কর্মচারীরূপে সমাজসেবা পরিচালিকা হিসাবে কাজ করেছিলেন। ১৯৮১ সালের নির্বাচনের পরে তিনি দ্বিতীয় ভ্যান অ্যাগ্ট মন্ত্রিপরিষদের সামাজিক কার্যক্রম ও কর্মসংস্থান বিষয়ক রাজ্যসচিব পদে নিযুক্ত হয়েছিলেন এবং ১১ সেপ্টেম্বর দায়িত্ব গ্রহণ করেছিলেন। ১৯৮২ সালের ১২ মে পর্যন্ত ভ্যান অ্যাগ্ট মন্ত্রিপরিষদ দ্বিতীয় মেয়াদে মাত্র সাত মাস কার্যকর ছিল এবং ২৯ মে তারিখে তৃতীয় ভ্যান অ্যাগ্ট তত্ত্বাবধায়ক মন্ত্রিপরিষদ দায়িত্ব গ্রহণ করেছিল।
১৯৮২ সালের নির্বাচনের পরে ড্যালেস হাউস অফ রিপ্রেজেন্টেটিভের সদস্য নির্বাচিত হয়েছিলেন এবং ১৬ সেপ্টেম্বরে দায়িত্ব গ্রহণ করেছিলেন। ১৯৮৭ সালের এপ্রিলে তিনি নিজমেগেনের মেয়র পদে মনোনীত হয়েছিলেন।মেয়র হিসাবে প্রতিষ্ঠিত হয়ে ১৯৮৭ সালের ১৬ মে দায়িত্ব গ্রহণের পরে তিনি হাউস অফ রিপ্রেজেন্টেটিভে থেকে পদত্যাগ করেছিলেন। ১৯৮৯ সালের নির্বাচনের পরে তিনি তিনি তৃতীয় লুবার্স মন্ত্রিপরিষদে স্বরাষ্ট্রমন্ত্রী হিসাবে নিযুক্ত হয়েছিলেন এবং ১৯৮৯ সালের ৭ নভেম্বরে দায়িত্ব গ্রহণ করেছিলেন।
ব্যবস্থাপনা পরিচালক ও মধ্যস্থতাকারী হিসাবে তার দক্ষতার সুখ্যাতি ছিল। তিনি নেদারল্যান্ডসের সরকারের দ্বিতীয় স্বীকৃত-এলজিবিটি মন্ত্রী এবং প্রথম উভকামী হিসাবে এই গৌরব অর্জন করেছিলেন। তিনি তার সহকর্মী লেবার পার্টির রাজনীতিবিদ এলিজাবেথ স্মিথজের সাথে সম্পর্কাবদ্ধ ছিলেন। বেশ কয়েক বছর যাবৎ এই ঘটনাটি ওলন্দাজ রাজনীতিতে রাখঢাকের একটি বিষয় ছিল।
১৯৯৪ সালের ১০ জানুয়ারিতে ইন ড্যালেস ইউট্রেখ্টে‌ তার নিজ বাড়িতে মারাত্মক হৃদযান্ত্রিক বৈকল্যের (হার্ট অ্যাটাক) পরে মৃত্যুবরণ করেছিলেন।
দাকোপ ইউনিয়ন
দাকোপ ইউনিয়ন বাংলাদেশের খুলনা জেলার দাকোপ উপজেলার অন্তর্গত একটি ইউনিয়ন।
অবস্থান ও আয়তন
দাকোপ ইউনিয়ন এর আয়তন একর।
নদনদী
দাকোপ ইউনিয়নে ছোটো বড় ১৪ টি খাল এবং ১ টি মাত্র নদী আছে। খালগুলো শুকনো মৌসুমে শুকিয়ে যায়। উপকূলীয় এলাকায় অবস্থিত থাকার কারণে চুনকুড়ি নদীর পানি বছরের প্রায় ৮ মাস লবনাক্ত থাকে। ফলে নদীর পানি চাষাবাদ ও সেচকাজের উপযোগী থাকেনা এই সময়ে।
পঞ্চসার ইউনিয়ন
পঞ্চসার ইউনিয়ন বাংলাদেশের মুন্সীগঞ্জ জেলার অন্তর্গত মুন্সীগঞ্জ সদরের একটি ইউনিয়ন।
জনসংখ্যার উপাত্ত
বাংলাদেশের ২০১১ সালের আদমশুমারী অনুযায়ী পঞ্চসার ইউনিয়নের মোট জনসংখ্যা ছিল ৫৬৪২৩ জন। এদের মধ্যে ২৯৮৭২ জন পুরূষ এবং ২৬৫৫১ জন মহিলা।
ইতিহাস
যতদূর জানা যায় ১৯৪৭ সালের দেশ ভাগের পূর্বে অত্র ইউনিয়নের ৯৫% জনসাধারন হিন্দু ছিল। অত্র পঞ্চসার ইউনিয়নের নাম করন করার সময় হিন্দু জমিদারগন এক সভায় বসেন। উক্ত সময়ে পঞ্চসার ইউনিয়ন এলাকায় ৫টি স্বাস্থ্যবান ষাঁড় একই সাথে চলাফেরা করিত। হিন্দু অধিবাসীগন গো-পূজা করিত এবং সৌভাগ্যের প্রতীক মনে করে উক্ত সভায় অত্র ইউনিয়নের নাম 'পঞ্চসার' রাখার সিদ্ধান্ত গৃহীত হয়।
শিক্ষা
শিক্ষার হার ৪৮.৮৪%।
উল্লেখযোগ্য ব্যক্তি
আব্দুল হাই (মুন্সীগঞ্জের রাজনীতিবিদ) – সাবেক প্যানেল স্পিকার, উপমন্ত্রী ও সাবেক মুন্সীগঞ্জ-৪ (বর্তমান মুন্সিগঞ্জ-৩ এর সংসদ সদস্য ছিলেন।
প্রফেসর ড. ইয়াজউদ্দিন আহম্মেদ- সাবেক রাষ্ট্রপতি, বাংলাদেশ সরকার।
পোলিক্সেনোস এপিফানেস সোতের
পোলিক্সেনোস এপিফানেস সোতের (Πολύξενος ὁ Ἐπιφανῆς, ὁ Σωτήρ) একজন ইন্দো-গ্রিক শাসক ছিলেন, যিনি সম্ভবতঃ ১০০ খ্রিস্টপূর্বাব্দে খুব অল্প সময়ের জন্য পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৮০ খ্রিস্টপূর্বাব্দ পর্য্যন্ত রাজত্ব করেন।
মুদ্রা
পোলিক্সেনোস এপিফানেস সোতেরের মুদ্রায় নিজের যুবাবস্থার প্রতিকৃতি রয়েছে। প্রথম স্ত্রাতোনের মতো তিনিও এপিফানেস সোতের উপাধি ধারণ করেন এবং তাঁর রৌপ্য ও ব্রোঞ্জ নির্মিত মুদ্রায় এথেনার চিত্র উৎকীর্ণ করেন। প্রথম স্ত্রাতোনের মুদ্রার সঙ্গে সামঞ্জস্যের জন্য মনে করা হয়, পোলিক্সেনোস এপিফানেস সোতের সম্ভবতঃ তাঁর পুত্র ছিলেন।
দিগনগর ইউনিয়ন, শৈলকুপা
দিগনগর ইউনিয়ন বাংলাদেশের খুলনা বিভাগের ঝিনাইদহ জেলার শৈলকুপা উপজেলার একটি ইউনিয়ন পরিষদ।  এটি ২২.০১ কিমি২ (৮.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৯৯৪ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ১৪টি।
শ্রীমান
এটি দেবতাকে শ্রীর অধিকারী বলে উল্লেখ করে, উভয়ই তার স্ত্রী লক্ষ্মী, সমৃদ্ধির দেবী, সেইসাথে ভাগ্যের বস্তুগত এবং অ-বস্তুগত দিকগুলিকে উল্লেখ করে।
সাহিত্য
শ্রীমান হল বিষ্ণুর একটি নাম, এবং বিষ্ণু সহস্রনামে ২২ তম, ১৭৮ তম এবং ২২০ তম নাম হিসাবে প্রদর্শিত হয়।
শ্রীমান নারায়ণকে প্রায়ই বেদান্ত দেশিকার মন্ত্রে বিষ্ণুকে আবাহন করতে ব্যবহৃত হয়।
সালেহা মোশাররফ
সালেহা মোশাররফ (জন্ম: ১মে ১৯৪৯ - মৃত্যু: ২৮ আগস্ট ২০১৪) বাংলাদেশ আওয়ামীলীগের রাজনীতিবিদ এবং সাবেক সাংসদ। তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য।
জন্ম ও পারিবারিক জীবন
সালেহা মোশাররফ ফরিদপুর জেলার সদরপুর উপজেলায় জন্মগ্রহণ করেন। তিনি মুক্তি বাহিনীর সাবেক সদস্য ও ফরিদপুর -৪ আসনের সাবেক সংসদ সদস্য অ্যাডভোকেট মোশারফ হোসেনের সাথে বিবাহবন্ধনে আবদ্ধ হন। ছেলে আইনজীবী শাহেদীদ গামাল।
রাজনৈতিক ও কর্মজীবন
সালেহা মোশাররফ তিনি অক্টোবর ১৯৯৯ সালের উপনির্বাচনে ফরিদপুর-৪ আসন থেকে ও ২০০৯ সালে সংরক্ষিত মহিলা আসন-২০ থেকে নির্বাচিত সংসদ সদস্য। তিনি বাংলাদেশ আওয়ামী লীগের সদরপুর উপজেলা শাখার সভাপতির দায়িত্ব পালন করেছেন।
মৃত্যু
সালেহা মোশাররফ ২৮ আগস্ট ২০১৪ সালে ফরিদপুর ডায়াবেটিক মেডিকেল কলেজ হাসপাতালে মারা যান।
শের লামা
শের লামা (জন্ম জানুয়ারি ৯, ১৯৭৩) একজন নেপালি বংশোদ্ভূত হংকং -এর ক্রিকেটার যিনি একটি একদিনের আন্তর্জাতিক এবং চারটি আইসিসি ট্রফি ম্যাচ খেলেছেন। ২০০৪ এশিয়া কাপে বাংলাদেশের বিপক্ষে অভিষেকের সময় ওয়ানডে আন্তর্জাতিক খেলায় তিনি ছিলেন প্রথম নেপালি ক্রিকেটার। তার একমাত্র ওয়ানডে ম্যাচে তিনি ২০০৪ এশিয়া কাপে বাংলাদেশের বিপক্ষে ব্যাটিং অর্ডারের নয় নম্বরে নেমে অপরাজিত ১৬ রান করেছিলেন, যা হংকংয়ের ইনিংসের দ্বিতীয় সর্বোচ্চ রান ছিল। তবে এটি পাকিস্তানের বিপক্ষে দ্বিতীয় ম্যাচ থেকে বাদ পরা ঠেকাতে পারেনি। ২০০১ সালের আইসিসি ট্রফিতে লামা চারটি ম্যাচ খেলেও সর্বোচ্চ ১৯ রান ও মোট ৩৮ রান করেছিলেন (আমেরিকার বিপক্ষে) এবং উইকেট না নিয়ে ১৬ ওভার বোলিং করেছিলেন। তিনি হংকংয়ের জাতীয় মহিলা দলের কোচিংও করেছেন।
বঙ্গবীর ওসমানী শিশু উদ্যান
নামকরণ
বাংলাদেশের মহান মুক্তিযুদ্ধের সর্বাধিনায়ক জেনারেল আতাউল গণি ওসমানীর অবদানকে শ্রদ্ধাভরে স্মরণ করতে ওসমানীরই শেষ ইচ্ছা অনুয়ায়ী তার নামে ২০০০ সালে স্থাপিত হয় এটি।
অবস্থান এবং বিবরণ
নগরীর প্রাণকেন্দ্র ধোপা দিঘীর পারে দেখার মত বিনোদনকেন্দ্র এই বঙ্গবীর ওসমানী শিশু পার্ক। এই পার্ক স্থাপনে ব্যয় হয়েছে প্রায় পাঁচ কোটি টাকা। প্রায় ৮ একর আয়তনের এই পার্কে এখন দর্শনার্থীদের ভিড় দেখার মত। নানা ধরনের গেমস ছাড়াও এখানে শিশুরা চড়তে পারে ঘোড়া, ট্রেন, নৌকা, চড়কি। আর দেখতে পারে বন থেকে আনা স্নো চিতা, বানর ও ছোট বড় সব অজগর সাপ।
অ্যাঙ্গোলার প্রদেশসমূহ
অ্যাঙ্গোলা আঠারোটি প্রদেশে বিভক্ত, পর্তুগিজ ভাষায় প্রদেশগুলিপ্রোভেনসিয়াস নামে পরিচিত:
ব্রি ড্যানিয়েলস
ব্রি ড্যানিয়েলস (জন্ম: ১৮ নভেম্বর ১৯৯১) একজন মার্কিন পর্নোগ্রাফিক অভিনেত্রী।
বেরিং ভূ-সেতু
thumb|right|400px|সময়ের সাথে বেরিং ভূ-সেতুর সংকোচন ও বিলুপ্তির চিত্র বেরিং ভূ-সেতু বা বেরিঞ্জিয়া (Bering Land Bridge বেরিং ল্যান্ড্‌ ব্রিজ্‌) প্রাগৈতিহাসিক যুগের একটি স্থলভাগ যা এশিয়া ও উত্তর আমেরিকাকে সংযুক্ত করেছিল। প্লাইস্টোসিন যুগের কিছু পর্বে পৃথিবীর তাপমাত্রা এত নিচে নেমে যেত যে ভূ-পৃষ্ঠের বেশির ভাগ জল বরফে পরিণত হত। ২৫ হাজার থেকে ১০ হাজার বছর আগে সমুদ্র সমতল বর্তমানের চেয়ে ১৩৫ মিটার নিচে অবস্থিত ছিল বলে অনুমান করা হয়। ওই সময়ে বর্তমান সাইবেরিয়া ও আলাস্কার মাঝে একটি প্রাকৃতিক ভূ-সেতু বিদ্যমান ছিল, যার নাম দেয়া বেরিং ভূ-সেতু। বেশির ভাগ নৃবিজ্ঞানী মনে করেন যে আদিবাসী আমেরিকানরা মূলত এশিয়া মহাদেশের লোক এবং সর্বশেষ বরফ যুগ শেষ হবার আগেই তারা এই বেরিং ভূ-সেতু দিয়ে উত্তর আমেরিকাতে প্রবেশ করেছিল।
আইন কমিশন (বাংলাদেশ)
আইন কমিশন হল বাংলাদেশে প্রচলিত আইন পুনর্নিরীক্ষণ এবং প্রয়োজনীয় সংস্কারের সুপারিশ পেশ করার উদ্দেশ্যে জাতীয় সংসদে প্রণীত আইনবলে গঠিত একটি স্বাধীন প্রতিষ্ঠান। আইন কমিশনের প্রধান কাজ হচ্ছে সকল আইন সর্বদা বিবেচনায় রেখে বিভিন্ন ক্ষেত্রে আইন সংস্কার কর্মসূচি গ্রহণ করা।
কমিশনের কার্যাবলী
১৯৯৬ সালের আইন কমিশন আইনের ৬ নং ধারায় আইন কমিশনের উদ্দেশ্য ও কার্যাবলি বর্ণিত হয়েছে।
ইলহা দা কুইমাদা গ্রান্ডে
ইলহা দা কুইমাদা গ্রান্ডে বা সর্পদ্বীপ (Ilha da Queimada Grande) হচ্ছে ব্রাজিলে অবস্থিত একটি দ্বীপ, যে দ্বীপকে পৃথিবীর ভয়ংকর এবং মারাত্মক দ্বীপ বলা হয়। কেননা এই দ্বীপতে কেবল বিষাক্ত সাপই পাওয়া যায়। ইলহা দা কুইমাদা গ্রান্ডে ব্রাজিলের সাওপাওলো শহর থেকে ৩৩ কিলোমিটার দূরে অবস্থিত। প্রায় এগার হাজার বছর আগে সমুদ্রপৃষ্ঠের উত্থানে ব্রাজিলের মূল ভূ-ভাগ থেকে দূরে একে এক দ্বীপে পরিণত করে। ইলহা দা কুইমাদা গ্রান্ডেতে পাওয়া বিভিন্ন প্রাজাতির সাপের মধ্যে পিট ভাইপার (গোল্ডেন লাঞ্চহেড) অন্যতম। এই সাপ পৃথিবীর বিষাক্ত সাপগুলির মধ্যে অন্যতম এবং এই দ্বীপেই হচ্ছে এই সাপটির প্রধান আবাসস্থল। পৃথিবীর অন্যান্য বিষাক্ত সাপগুলি হাজার হাজার সংখ্যাত এখানে আছে।
১৯২০ সালে ইলহা দা কুইমাদা গ্রান্ডেতে লাইটহাউসের রক্ষক এবং তিন পরিবারের সকল সদস্যকে সাপ দংশন করার পরে ব্রাজিল সরকার এই স্থানে মানুষ যেতে অনুমতি দেয় না। হাজার হাজার পিট ভাইপার থাকা এই দ্বীপে স্থলচর প্রাণী একেবারে নেই বলা যায়। পরিযায়ী পাখি এবং সাগরীয় পক্ষীসমূহ এখানে অবতরণ করলেই সাপগুলির খাদ্য হয়ে যায়‌।
নৌবাহিনীর প্রশিক্ষণপ্রাপ্ত ব্যক্তি কখনোবা লাইটহাউস পর্যন্ত গিয়ে ওপর থেকে নিরীক্ষণ করে যাতে কোনো ব্যক্তি অভিযান বা এডভেঞ্চারের জন্য এই দ্বীপে উপস্থিত হতে না পারে। সাধারণ মানুষের ইলহা দা কুইমাদা গ্রান্ডেতে যাওয়ার অনুমতি নেই যদিও জীববিজ্ঞানী এবং গবেষকরা অনেক কষ্ট করে ব্রাজিল সরকার থেকে অনুমতি লাভ করে কখনো কখনো যান।
মোহন লাল চাকমা
মোহন লাল চাকমা (১৯১১ – ২১ শে জুন ২০১৩) একজন ভারতীয় রাজনীতিবিদ ছিলেন। তিনি ত্রিপুরার পেঞ্চার্থলের বিধায়ক ছিলেন (১৯৭৮-৮৩)।
তিনি ২০১৩ সালের ২১ জুন ১০১ বছর বয়সে মারা যান।
গাস্তোঁ পারি
right|thumb|200px|গাস্তোঁ পারি গাস্তোঁ পারি (Gaston Paris) (৯ই আগস্ট, ১৮৩৯, আভনে, ফ্রান্স—৬ই মার্চ, ১৯০৩, কান, ফ্রান্স) তার সমসাময়িককালের সর্বশ্রেষ্ঠ ফরাসি সাংস্কৃতিক ভাষাতাত্ত্বিক (philologist)।
পারি একাধিক জার্মান বিশ্ববিদ্যালয় ও প্যারিসের একোল দে শার্ত-এ শিক্ষালাভ করেন এবং পিতার উত্তরসূরী হিসেবে কোলেজ দ্য ফ্রঁস-এ ফরাসি মধ্যযুগীয় সাহিত্যের অধ্যাপক হিসেবে কাজ করেন। রভু (Revue) নামক সমালোচনা ম্যাগাজিনের তিনি ছিলেন একজন প্রতিষ্ঠাতা ও পরিচালক। এছাড়া তিনি রোমানিয়া নামের ফরাসি সাংস্কৃতিক ভাষাতত্ত্বের উপর নেতৃস্থানীয় গবেষণা পত্রিকারও প্রতিষ্ঠাতা-পরিচালক ছিলেন।
কেবল গভীর পাণ্ডিত্য ও দৃষ্টান্তমূলক অনুপুঙ্খতার জন্যই নয়, গবেষণার বিষয়গুলিকে জনসাধারণের উপযোগী করে প্রকাশ করার জন্যও পারি স্মরণীয় হয়ে থাকবেন। তিনি ১৮৭৬ সালে আকাদেমি দেজাঁস্ক্রিপসিওঁ এবং ১৮৯৬ সালে আকাদেমি ফ্রঁসেজের সদস্যপদ লাভ করেন।
বোশখালীর নদী
বোশখালীর নদী বাংলাদেশের উত্তর-কেন্দ্রীয় অঞ্চলের টাঙ্গাইল ও ঢাকা জেলার একটি নদী। নদীটির দৈর্ঘ্য ১২ কিলোমিটার, গড় প্রস্থ ২৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বোশখালীর নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৯।
তাংগানিকা হ্রদ
তাংগানিকা হ্রদ আফ্রিকাতে অবস্থিত একটি বৃহৎ হ্রদ। এটি আয়তন ও গভীরতার দিক থেকে রাশিয়ার সাইবেরিয়ার বৈকাল হ্রদের পরে বিশ্বের দ্বিতীয় বৃহত্তম মিষ্টি পানির হ্রদ৷ তদুপরি এটি বিশ্বের সর্বোচ্চ দৈর্ঘ্যের হ্রদ ৷ এই হ্রদ চারটি দেশজুড়ে বিস্তৃত হয়ে আছে- তানজানিয়াতে ৪৬%, গণতান্ত্রিক কঙ্গো প্রজাতন্ত্রতে ৪০%, বুরুন্ডি ও জাম্বিয়াতে বাকী অংশ৷ এই হ্রদের জল কঙ্গো নদীতে প্রবাহিত হয়ে অবশেষে আটলান্টিক মহাসাগরে পতিত হয়েছে।
তাংগানিকা নামের অর্থ "সমভূমি সদৃশ হ্রদ"। বলে জানা যায় ৷
ভৌগোলিক বিবরণ
তাংগানিকা হ্রদ আলবার্টীয় গ্রস্ত উপত্যকার (Albertine Rift) ভেতরে অবস্থিত। এই প্রাচীর পূর্ব আফ্রিকার গ্রস্ত উপত্যকা ব্যবস্থার (East African Rift) একটি অংশ। আফ্রিকার সর্ববৃহৎ গ্রস্ত হ্রদ (rift lake)। এই হ্রদ বিশ্বের প্রায় ১৮% নির্মল জল বা মিঠা পানি ধরে রেখেছে বলে ধারণা করা হয়। তাংগানিকা হ্রদ উত্তর-দক্ষিণে দীর্ঘ ও এর প্রস্থ প্রায় । হ্রদটির মোট বিস্তার, তটরেখা (shoreline) , গড় গভীরতা ও সর্বোচ্চ গভীরতা   ৷ হ্রদের পৃষ্ঠীয় জলের উষ্ণতা ২৫° সেলসিয়াস ও অম্লত্বমাত্রা (pH) ৮.৪।
এই হ্রদের গভীরতা ও ক্রান্তীয় অবস্থানর জন্য এর জলের ভরের বিশেষ পরিবর্তন ('turnover' of water masses) হয় না ৷ যার ফলে এই হ্রদের কিছু গভীরতার জল জীবাশ্ম জল ('fossil water') ও অক্সিজেনবিহীন (anoxic)। এই হ্রদের অববাহিকার বিস্তার ২৩১ হাজার বর্গকিলোমিটার।
অঙ্গিরা
অঙ্গিরা (সংস্কৃত: अंगिरा) হলেন হিন্দুধর্মের একজন বৈদিক ঋষি। ঋগ্বেদে তাকে ঐশ্বরিক জ্ঞানের শিক্ষক, পুরুষ ও দেবতাদের মধ্যে মধ্যস্থতাকারী হিসেবে বর্ণনা করা হয়েছে, পাশাপাশি অন্যান্য স্তোত্রে অগ্নি-দেবতার প্রথম বলে উল্লেখ করা হয়েছে।   তিনি অঙ্গিরাস ও আঙ্গিরা উভয় নামেই পরিচিত। কোনো কোনো গ্রন্থে তাকে অঙ্গিরা এবং কোনোটিতে তাকে অঙ্গিরাস বলা হয়েছে।
লেবাননে ধর্মহীনতা
ইসলাম এবং খ্রিস্টধর্ম প্রধান ধর্মবিশ্বাস হওয়ায় লেবাননে ধর্মহীনতা খুবই বিরল একটি বিষয়। লেবাননে নাস্তিক বা অজ্ঞেয়বাদীদের সংখ্যা নির্ধারণ করা কঠিন কারণ তাদেরকে আনুষ্ঠানিকভাবে দেশের জনশুমারিতে গণনা করা হয় না। লেবাননের সংবিধান ব্যক্তির ধর্মীয় বিশ্বাসের স্বাধীনতার নিশ্চয়তা দিলেও সামাজিকভাবে নাস্তিক হওয়ার সাথে একপ্রকার বিড়ম্বনা বা আঁড়চোখে দেখার বিষয়টি যুক্ত রয়েছে, যেকারণে অনেক লেবানিজ নাস্তিক ইন্টারনেটের মাধ্যমে যোগাযোগ করে।  এখানে জন্মসূত্রে পাওয়া পারিবারিক ধর্মবিশ্বাস অস্বীকার করা বেশ কঠিন, যদিও একটি শিশু ২০১৪ সালে তা বাস্তবায়ন করার ইতিহাস তৈরি করেছিল।
বৃহত্তর লেবাননের ফরাসি ম্যান্ডেটের সময়ে করা লেবাননের সর্বশেষ সরকারী জনসংখ্যা শুমারি- ১৯৩২ এর প্রতিবেদনে বলা হয়েছে যে লেবাননের জনসংখ্যার ০% নাস্তিক। ফলশ্রুতিতে, সরকারের সংসদীয় আসনের কোনটিই ভোটারদের এই অংশের জন্য সংরক্ষিত নয়।
বেশিরভাগ আধুনিক অনুমানে এখনও লেবাননের কোন নাস্তিক সম্প্রদায় বা জেলা অন্তর্ভুক্ত নেই। থাম্ব|লেবাননের ধর্মবিশ্বাসের বিস্তৃত মানচিত্র
লেবাননে নাস্তিকদের জন্য বিয়ে করার ক্ষেত্রেও সমস্যা হতে পারে, কারণ নিয়মমাফিক বিয়ে অবশ্যই গির্জা বা মসজিদে করতে হয়। লেবাননের দণ্ডবিধির ৪৭৩ অনুচ্ছেদ অনুসারে প্রকাশ্যে ঈশ্বরকে নিন্দা করা সর্বনিম্ন ১ মাস থেকে ১ বছর পর্যন্ত কারাদন্ডযোগ্য। এই ধারার সঠিক শব্দগুলি হল "প্রকাশ্যে ঈশ্বরকে নিন্দা করা" অবৈধ। এছাড়া, দণ্ডবিধির ৪৭৪ অনুচ্ছেদ অনুযায়ী খ্রিষ্টধর্ম বা ইসলামকে অসম্মান করার জন্য সর্বনিম্ন ৩ বছর থেকে সর্বোচ্চ ৬ বছরের কারাদণ্ড হতে পারে।
লেবাননিজদের জীবনযাপন মূলত সাম্প্রদায়িক ধারা বরাবর বিভক্ত। স্কুল, আবাসন এবং রাজনৈতিক দলগুলো সাধারণত ধর্মীয় বিশ্বাস বরাবর পৃথক করা হয়। উদাহরণস্বরূপ, পূর্ব বৈরুত এবং পশ্চিম বৈরুত যথাক্রমে প্রায় একচেটিয়াভাবে খ্রিস্টান এবং মুসলিমগরিষ্ঠ। মুসলিম এবং খ্রিষ্টানদের বিভিন্ন দেওয়ানি কোড রয়েছে, যার অর্থ হল অপরাধ এবং অন্যান্য দেওয়ানি পদ্ধতির (যেমন বিবাহবিচ্ছেদ) শাস্তি একজন মুসলমানের চেয়ে একজন খ্রিস্টানের জন্য আলাদা হতে পারে।
কুমায়ুন রেজিমেন্ট
সৈন্যদের জাতিগততা
১৯১৭ সালে রানীক্ষেতে প্রতিষ্ঠিত কুমায়ুন রেজিমেন্টটি এখনও কুমায়ুন বিভাগের কুমার ব্রাহ্মণ ও ক্ষত্রিয় এবং সমভূমি থেকে অন্যান্য মিশ্র নিয়োগকারীদের কাছ থেকে নিয়োগ পেয়েছে।
সৈন্যদের শ্রেণিগত ভাবে ৮০% কুমায়ুনি এবং ২০% মিশ্র শ্রেণীর সমভূমি থেকে বিভিন্ন সম্প্রদায়ের সাথে রয়েছে।
ইতিহাস
থাম্ব|কুমায়ুন রেজিমেন্টের ৬ ষ্ঠ ব্যাটালিয়নের ভারতীয় সৈন্যরা মার্কিন যুক্তরাষ্ট্রের সেনাবাহিনীর সাথে ২০১৫ ওয়াশিংটনে যৌথ বেস লুইস-ম্যাককর্ডে যুদ্ধ অভ্যাস করছে। কুমায়ুনদের সৈনিকবৃত্তি একটি গুরুত্বপূর্ণ পেশা এবং নেপাল এবং গারোওয়াল অঞ্চলের সহ প্রতিবেশীদের সঙ্গে যুদ্ধবিগ্রহের একটি দীর্ঘ ইতিহাস রয়েছে কুমায়ুনরা কখনই দিল্লির শক্তিশালী মুসলিম রাজবংশ দ্বারা পুরোপুরি পরাধীন হয়নি। তারা প্রায়শই ভাড়াটে হিসাবে তাদের সামরিক সেবা দিতেন, এবং অ্যাংলো-নেপালি যুদ্ধে ব্রিটিশদের পক্ষে লড়াই করেছিলেন ।
হায়দরাবাদের নিজামের সর্বাগ্রে লড়াইয়ের ব্যাটালিয়নগুলি কুমায়ুনসমুহ নিয়ে গঠিত এবং হিমালয় পাদদেশের এই অঞ্চলটির লোকেরা সুভাষচন্দ্র বসুর ভারতীয় জাতীয় সেনাবাহিনীর স্ট্রাইক ফোর্সের একটি গুরুত্বপূর্ণ অংশ গঠন করেছিল। রাজকীয় গুর্খা রাইফেল থেকে বিভক্ত হওয়ার আগে, কুমাওনিদের বঙ্গীয় পদাতিক ও পাঞ্জাব ফ্রন্টিয়ার ফোর্সের অন্তর্ভুক্ত পাঁচটি রেজিমেন্টে তালিকাভুক্ত করা হয়েছিল। তৃতীয় গোর্খা রাইফেলস তৎকালীন বৃহত্তর কুমায়ুন রাজ্য থেকে প্রচুর নিয়োগ হয়েছিল (যার মধ্যে বর্তমানে নেপালে তেঁরইয়ের কিছু অংশ অন্তর্ভুক্ত ছিল) কুমায়ুনদের বৃহত্তর নিয়োগের ফলে এটি কুমায়ুন ব্যাটালিয়ন নামে পরিচিত ছিল।
কুমায়ুনদের উনিশ শতকের গোড়ার দিকে ইস্ট ইন্ডিয়া কোম্পানির সামরিক বাহিনীতে নিয়োগ দেওয়া হয়েছিল।   তারা প্রায়শই হায়দ্রাবাদের নিজামের পরিষেবা সহ সামরিক পরিষেবা অনুসন্ধানে অন্যান্য রাজ্যে চলে যেত ।
ওয়েলিংটনের ১ ম ডিউক আর্থার ওয়েলেসলির ভাই রিচার্ড ওয়েলেসলি যখন ভারতের গভর্নর-জেনারেল হয়েছিলেন এবং ভারতকে ফরাসী প্রভাব থেকে মুক্তি দেওয়ার পরিকল্পনা করেছিলেন তখন নিজমের কন্টিনজেন্ট গঠিত হয়েছিল। ১৭৯৮-এ ভারতে পৌঁছে তাঁর প্রথম পদক্ষেপটি মনসিয়র রেমন্ডের নেতৃত্বে এবং অ-ব্রিটিশ ইউরোপীয়দের দ্বারা পরিচালিত নিজামের ভারতীয় ইউনিটগুলি ভেঙে ফেলা হয়েছিল। এই সৈন্যরা ব্রিটিশদের নেতৃত্বাধীন নিজামের কন্টিনজেন্টে গঠিত হয়েছিল যে ১৭৯৯ সালে চতুর্থ অ্যাংলো-মাইসোর যুদ্ধের চূড়ান্ত যুদ্ধে টিপ্পু সুলতানের বিরুদ্ধে সেরিঙ্গাপাতামের যুদ্ধে লড়াই করেছিল ।
১৮১৩ সালে হায়দরাবাদের নিজামের দরবারে তৎকালীন ব্রিটিশ বাসিন্দা স্যার হেনরি রাসেল দুটি ব্যাটালিয়নের সমন্বয়ে রাসেল ব্রিগেড উত্থাপন করেছিলেন। পরে আরও চারটি ব্যাটালিয়ন উত্থাপিত হয় এবং তারা বেরার ইনফ্যান্ট্রি নামে পরিচিত ছিল। এ ছাড়া, এলিচপুর ব্রিগেড নামে পরিচিত দুটি ব্যাটালিয়ন নিজাম বাহিনীর অংশ হিসাবে বেরারের সুবেদার নবাব সালাবাত খান দ্বারা উত্থাপন করেছিলেন। রাসেল ব্রিগেডের সৈনরা প্রধানত হিন্দু ছিলেন, তাঁরা উধ ও উত্তর প্রদেশের অন্যান্য অংশ থেকে নিয়োগ করেছিলেন। কুমায়ুনিসহ অন্যান্য উত্তর ভারতীয় ক্লাসের সাথে হায়দরাবাদ সেনা বাহিনীতে কাজ করত যা রাসেলের অধীনে ব্রিটিশ আধিকারিকদের দ্বারা উত্থাপিত, প্রশিক্ষিত ও নেতৃত্বে ছিল, কিন্তু হায়দরাবাদের নিজাম তার জন্য অর্থ প্রদান করেছিলেন।
১৮৫৩ সালের মধ্যে নিজাম ও ব্রিটিশদের মধ্যে একটি চুক্তি স্বাক্ষরের সময় নিজাম বাহিনীতে ৮ টি ব্যাটালিয়ন ছিল। বাহিনীটির নাম হায়দরাবাদ কন্টিনজেন্ট হিসাবে নামকরণ করা হয়েছিল এবং পরবর্তীকালে ১৯ তম হায়দরাবাদ রেজিমেন্টে পরিণত হয় এবং ব্রিটিশ ভারতীয় সেনাবাহিনীর অংশ হয়। সময়ের সাথে সাথে, ক্লাসের রচনাটি কুয়ায়ুন এবং অহির্সে পরিবর্তিত হয়।
প্রথম বিশ্বযুদ্ধের সময়, রানীক্ষেতে একটি কুমায়ুন ব্যাটালিয়ন উত্থাপিত হয়েছিল ২৩ ই অক্টোবর ১৯১৭ সালে, ৪/৩৯ তম কুমায়ুন রাইফেলস হিসাবে। ১৯১৮ সালে, এটি প্রথম ব্যাটালিয়ন, ৫০ তম কুমায়ুন রাইফেলস এবং নতুন একটি ব্যাটালিয়ন উত্থাপিত হয়েছিল এবং পুনরায় নকশা করা হয়েছিল। এগুলি ১৯২৩ সালে হায়দরাবাদ কন্টিনজেন্টের সাথে ১৯ তম হায়দরাবাদ রেজিমেন্টে একীভূত করা হয়েছিল। পঞ্চাশতম কুমায়ুন রাইফেলসের প্রথম ব্যাটালিয়ন প্রথম কুমায়ুন রাইফেলস হয়ে উঠতে পেরেছিল এবং আজ তৃতীয় ব্যাটালিয়ন, ভারতীয় সেনাবাহিনীর কুমায়ুন রেজিমেন্টে (রাইফেলস) পরিণত হয়েছে। দ্বিতীয় বিশ্বযুদ্ধের পরে বেরার এবং এলিচপুর পদাতিক বাহিনীর কয়েকটি ইউনিটকে প্রশাসনিকভাবে তৈরি করা হয়েছিল। তবে, দ্বিতীয় বিশ্বযুদ্ধের সময় হায়দরাবাদ রেজিমেন্টটি আবার সম্প্রসারণ করা হয়েছিল।
দ্বিতীয় বিশ্বযুদ্ধের পরে, ১৯৪৫ সালের ২৭ অক্টোবর, ১৯ তম হায়দরাবাদ রেজিমেন্টটির নামকরণ করা হয়েছিল ১৯ তম কুমায়ুন রেজিমেন্ট । স্বাধীনতা পরবর্তীকালে এটি কুমায়ুন রেজিমেন্ট নামে পরিচিত।
কুমায়ুন রেজিমেন্টে যথাক্রমে ১৪ কুমায়ুন (গোয়ালিয়র) এবং ১৫ কুমায়ুন (ইন্দোর) হওয়ার জন্য দুটি রাষ্ট্রীয় বাহিনীর ব্যাটালিয়ন, চতুর্থ গোয়ালিয়র পদাতিক ও ইন্দোর পদাতিক বরাদ্দ করা হয়েছিল।
কুমায়ুন রেজিমেন্ট তিনটি ভারতীয় সেনাপ্রধান প্রস্তুত করেছে: জেনারেলসত্যবন্ত মাল্লান্না শ্রীনাগেশ কুমায়ুন), জেনারেল কোদানদেরা সুবাইয়া থিমাইয়া (৪ কুমায়ুন ) এবং জেনারেল তপেশ্বর নারায়ণ রায়না (১৪ কুমায়ুন)।
সম্পর্কিত
প্যারা (এসএফ) এ রূপান্তরিত হওয়ার পরে, সমগ্র ভারত থেকে সৈন্যদের সমন্বয়ে শ্রেণিবদ্ধকরণটি ভিন্নধর্মী করা হয়েছে।
বিশ্বযুদ্ধ
প্রথম বিশ্বযুদ্ধের সময়, প্রথম সমস্ত কুমোনি ব্যাটালিয়ন উত্থাপিত হয়েছিল। প্রথমটি ১৯১৭ সালে ৪ /৩৯ তম (কুমায়ুন) রয়্যাল গাড়ওয়াল রাইফেলস হিসাবে গঠিত হয় এবং ১৯১৮ সালে মগিদ্দো (১৯১৮) যুদ্ধে লড়াইয়ের সময় পঞ্চম কুমান রাইফেলস, প্রথম ব্যাটালিয়ন হিসাবে পুনরায় নকশাকৃত হয়। একটি দ্বিতীয় ব্যাটালিয়নও ১৯১৮ সালে উত্থাপিত হয়েছিল তবে ১৯২৩ সালে তা ভেঙে দেওয়া হয়েছিল। হায়দরাবাদ কন্টিনজেন্ট তার মিশ্র কুমাওনি, জাটস, অহিরস এবং ডেকান মুসলমানদের নিয়ে মহাযুদ্ধ অব্যাহত রেখে লড়াই চালিয়ে গিয়েছিল এবং যুদ্ধ করেছিল। ১৯২২ সালে, ভারতীয় সেনাবাহিনী পুনর্গঠনের সময়, হায়দরাবাদ কন্টিনজেন্টের ছয়টি রেজিমেন্টের নামকরণ করা হয়েছিল ১৯ তম হায়দরাবাদ রেজিমেন্ট এবং কুমায়ুন অঞ্চল থেকে গঠিত পদাতিক সংস্থাগুলি ডেকান মুসলিম-ভিত্তিক অনেক সংস্থাকে প্রতিস্থাপন করেছিল। ১৯২৩ সালে ১/৫০ তম কুমান রাইফেলস ১৯ তম হায়দরাবাদ রেজিমেন্টে ১ ম কুমান রাইফেলস হিসাবে যোগদান করেন। ১৯৩৩ সালে ব্যাটালিয়ন কমান্ডাররা ডেকান এবং হায়দরাবাদ অঞ্চলের সংযোগহীনতার কারণে এই রেজিমেন্টটির নাম ১৯ তম কুমায়ুন রেজিমেন্ট নামকরণ করার চেষ্টা করেছিল। পরে এই অনুরোধ প্রত্যাখ্যান করা হয়েছিল।
দ্বিতীয় বিশ্বযুদ্ধ
১৯৩৯ সালে ১৯ তম হায়দরাবাদ রেজিমেন্টে চারটি নিয়মিত ব্যাটালিয়ন ছিল; ১ ম (রাসেলের), ২ য় (বেরার), ৪ র্থ এবং কুমায়ুন রাইফেলস। যুদ্ধের সময় হায়দরাবাদগুলি বিস্তৃত হয়েছিল ১৯ তম হায়দরাবাদ রেজিমেন্টে আরও আটটি ব্যাটালিয়ন যুক্ত করেছে। আরও দুটি ব্যাটালিয়ন, প্রথম এবং দ্বিতীয় হায়দরাবাদ পদাতিক, ভারতীয় রাজ্য বাহিনীর অংশ হিসাবে উত্থাপিত হয়েছিল। 19 তম হায়দরাবাদ রেজিমেন্টের ব্যাটালিয়নরা মধ্য প্রাচ্যে, উত্তর আফ্রিকার প্রচারে, পার্সিয়া, মালায়ার যুদ্ধ, সিঙ্গাপুরের যুদ্ধ এবং বার্মা অভিযানে লড়াই করেছিল ।
কুমোনা রাইফেলস দ্বিতীয় বিশ্বযুদ্ধের শুরুতে হংকংয়ে অবস্থিত ছিল তবে ২৪ তম ভারতীয় পদাতিক ব্রিগেডের অংশ হিসাবে মধ্য প্রাচ্যে স্থানান্তরিত হয়েছিল। ১৯৮১ সালে মেজর-জেনারেল উইলিয়াম স্লিমের অধীনে ব্যাটালিয়ন ইরানের অ্যাংলো-সোভিয়েত আক্রমণে অংশ নিয়েছিল। যুদ্ধের বাকি অংশ জুড়ে তারা পার্সিয়ায় গ্যারিসনের অংশ হিসাবে থেকে গিয়েছিল।
ঝিলাম
ঝিলাম ঝিলাম নদীর তীরে অবস্থিত একটি শহর; যেটি পাকিস্তানের পাঞ্জাব প্রদেশের উত্তরের অবস্থিত একই নামে জেলা শহরের নামে নামকরণ করা হয়। স্বাধীনতার পূর্ববর্তী সময়ে ব্রিটিশ সেনাবাহিনীতে বিপুল সংখ্যক সৈন্য সরবরাহ করার জন্য জেলা খুবই সুপরিচিত এলাকা হিসেবে খ্যাত রয়েছে, এবং পরবর্তীতে পাকিস্তান সশস্ত্র বাহিনীতে (যার কারণস্বরুপ এটি সৈন্যদের শহর বা শহীদদের শহর এবং যোদ্ধাদের অপরিসীম ভূমিকা হিসাবেও পরিচিতি লাভ করে।
কুমায়ুন রেজিমেন্ট
দ্বিতীয় বিশ্বযুদ্ধ
১৯৪১ সালের ডিসেম্বর মাসে জাপানি সেনাবাহিনী আক্রমণ করলে চতুর্থ ব্যাটালিয়ন মালয়ায় অবস্থিত দ্বাদশ ভারতীয় পদাতিক ব্রিগেডের অংশ ছিল। ৪ /১৯ তম হায়দরাবাদ ছিল মালয়ায় যে কয়েকটি ব্যাটালিয়ন যা তুলনামূলকভাবে জঙ্গী যুদ্ধের প্রশিক্ষণপ্রাপ্ত ছিল তাদের মধ্যে একটি। যদিও ব্যাটালিয়ন উত্তর-পশ্চিম মালয়ায় লড়াইয়ের পশ্চাদপসরণে দুর্দান্ত পারফর্ম করেছিল, ১৯৪৮ সালের ৭ জানুয়ারী স্লিম নদীর ধ্বংসাত্মক যুদ্ধে তারা কার্যত ধ্বংস হয়ে যায়। চতুর্থ ব্যাটালিয়নের কয়েকজন বেঁচে যাওয়া মানুষকে সিঙ্গাপুরে ফিরিয়ে নেওয়া হয়েছিল যেখানে তারা ১৯৪৮ সালের ১৫ ফেব্রুয়ারি আত্মসমর্পণের আগে দ্বীপের সংক্ষিপ্ত প্রতিরক্ষায় অংশ নিয়েছিল।
১৯৪৭-৪৮-এর ভারত-পাকিস্তান যুদ্ধ
১ কুমায়ুন [এখন তৃতীয় পিআরএ এসএফ] এবং ৪ জন কুমায়ুন শ্রীনগরের প্রতিরক্ষা অংশ নিতে জম্মু ও কাশ্মীরে প্রেরণ করা হয়েছিল। ৪ কুমায়ুন  উপাদান বাদগামের যুদ্ধে সিদ্ধান্ত গ্রহণকারী ছিল । কুমোনিদের বীরত্ব কাশ্মিরকে পাকস্থানী অনুপ্রবেশকারীদের হাত থেকে বাঁচিয়েছিল, কাশ্মিরের বীরত্বপূর্ণ কর্মের স্বীকৃতি হিসাবে, ১ ম এবং চতুর্থ কুমাওনকে কাশ্মিরের উদ্ধারক হিসাবে ভূষিত করা হয়েছিল এবং যুদ্ধের সম্মান "শ্রীনগর (বাদগাম)" দিয়ে ভূষিত করা হয়েছিল। এই পদক্ষেপের জন্যই মেজর সোমনাথ শর্মাকে মরণোত্তর পরম বীরচক্র প্রদান করা হয়েছিল। শত্রুদের মুখে বীরত্বের পক্ষে সর্বোচ্চ স্বীকৃতি অর্জনকারী কুমুন রেজিমেন্টের পক্ষে এটি একক সম্মানের বিষয় ছিল।